Държавен вестник, бр. 35, 2026 г., стр. 41

БРОЙ  35	
Д Ъ Р Ж А В Е Н  В Е С Т Н И К 	
СТР.  41   
оценка на покритието/превръзката на мястото 
на въвеждане; разхлабената и мокра превръзка 
е място на потенциална инфекция и се сменя 
задължително. 
II. Пакетни мерки за превенция на венти­
лация-асоциирана пневмония: 
1. поддържане на главата на пациента 
повдигната на поне 30 градуса;
2. ежедневна преценка на готовността 
за екстубация и прекъсване на седативната 
терапия;
3. профилактика на дълбоката венозна 
тромбоза, ако няма контраиндикации;
4. рутинна ежедневна хигиена на устната 
кухина с антисептичен разтвор, съдържащ 
хлорхексидин или друго антисептично ве­
щество; 
5. аспирация на субглотичните секрети при 
пациенти на вентилация повече от 48 часа. 
III. Пакетни мерки за превенция на кате­
тър-свързани уроинфекции:
1. ежедневна преценка на необходимостта 
от катетъра; 
2. използване само на стерилна затворена 
система за отвеждане на урината без разе­
диняване на катетъра и дренажната тръба;
3. изпразване, когато торбата е пълна до 
3/4 от обема, използване на чист контейнер 
за всеки пациент;
4. ежедневен тоалет на перинеалната об­
ласт, без добавка на антисептици;
5. лични предпазни средства и хигиена на 
ръцете преди и след грижи за катетъра.
IV. Пакетни мерки при инфекции на хи­
рургичното място:
1. Пакетни мерки „Грижи за пациент в хи­
рургично отделение преди и след операцията“:
1.1. Преди операцията:
1.1.1. предприема се клинична оценка на 
риска с оглед необходимост от скрининг за 
метицилин резистентни Staphylococcus aureus 
(MRSA);
1.1.2. не се извършва обезкосмяване на 
мястото; при наложително обезкосмяване то 
се извършва непосредствено преди операцията, 
като не се прилага бръснене;
1.1.3. пациентът е изкъпан (или измит, ако 
не може да се къпе) в същия ден или деня 
преди операцията с помощта на обикновен 
или антисептичен сапун.
1.2. След операцията:
1.2.1. превръзката на раната остава непо­
кътната в продължение на 48 часа след опе­
рацията, освен ако не е клинично показано 
отстраняването є;
1.2.2. прилага се асептична техника, ако 
има обилно секретиране от раната и необхо­
димост от смяна на превръзката;
1.2.3. хигиена на ръцете се осъществява 
преди всяка асептична смяна на превръзка.
2. Пакетни мерки „Грижи за пациент в 
хирургично отделение в операционната зала“:
2.1. Антибиотичната профилактика е съоб­
разена с локалната антибиотична политика.
2.2. Подходящият за профилактика анти­
биотик се прилага до 60 минути преди опе­
рацията (разреза на кожата).
2.3. Продукт за оперативно поле се използ­
ва за подготовка на кожата (повидон-йод се 
използва при чувствителност).
2.4. Температурата на пациентите се по­
държа над 36 °С в периоперативния период 
(изключение при сърдечна хирургия).
2.5. При диабетици нивото на глюкозата се 
поддържа <11 mmol/L по време на операцията.
2.6. Сатурацията на хемоглобина на па­
циента се поддържа над 95 % (или на мак­
симално възможното ниво при дихателна 
недостатъчност).
2.7. Раната се покрива със стерилна пре­
връзка в края на операцията. 
V. Пакетни мерки за предотвратяване на 
контаминацията при вземане на кръв за хе­
мокултура:
1. Върхът (под капачката) на бутилката за 
хемокултура се дезинфектира (деконтамини­
ра) с алкохолен дезинфектант и се изчаква 
да изсъхне.
2. Хигиенна дезинфекция на ръцете се 
извършва преди процедурата за вземане на 
кръв за хемокултура с дезинфектант на ал­
кохолна основа.
3. Кожният участък се обработва с продукт 
за дезинфекция на кожа преди медицински 
манипулации и се изчаква да изсъхне.
4. Асептичните техники, вкл. използване на 
ръкавици, са задължителни, като критичните 
места не се докосват. Извършва се задължи­
телно дезинфекция на кожния участък.
5. Първо се взема кръв за хемокултури (в 
случай че се взема кръв и за други изследвания).
VI. Пакетни мерки за предотвратява­
не на разпространението на инфекциите с 
Clostridioides difficile:
1. При съмнение за постантибиотична диа­
рия при пациент незабавно изпращане на фе­
кална проба за микробиологично изследване.
2. Установяване на процедури за бързо и 
точно лабораторно изследване за Clostridioides 
difficile и осигуряване на своевременно съоб­
щаване на резултатите на съответния меди­
цински персонал.
3. Незабавно настаняване на пациента в 
самостоятелна стая-изолатор със собствен 
санитарен възел или индивидуален комод 
(тоалетен стол).
4. Прилагане на лични предпазни средства 
при грижи и контакт с пациент с Clostridioides 
difficile инфекция:
4.1. еднократни ръкавици за всички случаи 
на контакт с пациента или околната среда;